《寄》
宋代·郑獬

使君何所乐，乐在南湖滨。有亭若孤鲸，覆以青玉鳞。

四面拥荷花，花气摇红云。使君来游携芳樽，两边佳客坐翠裀。

鄞江鲜鱼甲如银，玉盘千里紫丝莼。金壶行酒双美人，小履轻裙不动尘。

壮年行乐须及辰，高谈大笑留青春。游人来看使君游，芙蓉为楫木兰舟。

横箫短笛悲晚景，画帘绣幕翻中流。贪欢寻胜意不尽，相招却渡白蘋洲。

日落使君扶醉归，游人散后水烟霏。紫鳞跳复戏，白鸟落还飞。

岂独乐斯民，鱼鸟亦忘机。使君今作螭头臣，游人依旧岁时新。

空馀华榜照湖水，更作佳篇誇北人。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。